Venezia_Football_Club
Canpionato de Serie B 2022/23
Genoa - Venezia : 1 a 0. 9' : Spasio par l'incursion de Haps che'l se buta vanti e el riva inte l'area de rigor ma el se perde a l'ùltema parte de l'asion. 14': Parcusion de'l Venezia, co Busio che'l riese vèrzer par el cross par Pohjanpalo che'l va de testa, controłùà da Jagiello e el tiro de testa el finise fora. 17': Dragusin mete in corner, bałon de Perini tagiada in area, serie de rinpałi, el bałon el tèrmena tra i brasi de Martinez. 20': Stop de Aramu inte'l setor sanco de ła trecuarti, tiro da fora par l'ex di turno, el bałon el par inderisà tra el pało e fora, Joronen no'l core risci, el se zlonga e el mete in corner. 23' Haps so ła fasa ghe vien fata ganbarioła, punision. Cross de Pierini, inte'l mucio el bałon el vien meso in corner da ła defeza de'l Genoa. 34': Busio el riese saltar l'aversaro, bałon filtrante ad Haps che ła mete indrìo par Pohjanpalo, che invese el se ła spetava tagiada. Criscito el mete el bałon de testa fora area. 36' : Bona rimesa łaterałe de Haps che łibara Busio, bałon indrìo par Crnigoj che'l ciapa spasio e el tira, tiro de poco oltra el primo pało. Criscito par schermarlo entra zbrisando a forfe e el ło buta zó, entra i sanitari par curar Domen. 40': Crnigoj in traversa. Łanso in vertical par Zampano che'l mente in area par Pohjanpalo, sponda a Crnigoj che tira el bołide, Martienz però parò el bloca mandando el bałon so'l montante. 42': Filtrante de Pierini par Haps che parte zvelto fin in area, ma el tiro no'l ze zgàłenbro. 45' : Drento Sabelli e Vogliacco, fora Hefti e Jagiello. 47': Bona ocazion par Puscas, servìo so ła vertical da Sabelli. Sera ben Joronen in usida. 50': Ghe prova Pierini da łontan e Bani ferma. L'asion ła va vanti co un colpo de testa de Ceppitelli che'l va fora. 54' : Dragusin manda fora. 60' : Gol anułà ad Aramu. Gudmundsson da ła sanca par Aramu in mezo a l'area, tiro bruto che'l finise co'l bàter Joronen, ma ghe ze "offside". 67': Dopio canbio Genoa: fora Gudmundsson e Puscas, drento Sturaro e Coda. 69' : Do canbi par el Venezia: fora Crnigoj e Pierini, drento Jajalo e Johnsen. 73': Cross de Criscito a tagiar tuta l'area de rigor, nesun el ze pronto a sentro area e Joronen para. 74': Łanso łongo de Zampano par Haps, va fora Martinez e intarvien de pìe. 76': Canbio Genao: fora Aramu, drento Yalcin. 80' : Zało par Tessmann, masa vigorzo par l'albitro so Strootman, Vanoli el protesta e el vien amonìo a só volta. 81': Dopio canbio Venezia: fora Pohjanpalo e Tessmann, drento Novakovich e Kofod Andersen. 82' : Cross de Strootman par l'inserimento de Bani che sorasta Ceccaroni e riese a bàter ma va par aria. 86' : Gol de Coda. 86' : Łanso de Dragusin, sponda de Yalcin e deviasion de Coda da pochi pasi. 88': Bel traverson de Haps, ma nisun dei atacanti el ze bon de mandarla verso ła porta. In 'sta sircostanza ła defeza de'l Genoa no ła ze ben sistemada. 90'+2 Canbio Venezia: fora Busio drento Wisniewski. 90'+3 : Ghe ze confuzion, co Ceppitelli che serca di calmar Vogliacco zlongando el braso e finindo co'l colpirlo, el chiede suito scuza ma l'aversaro simuła un colpo da ko. El VAR no ghe casca, l'albitro mostra cartełini załi par Sabelli, Strootman e Haps.